### Τα υλικά στη ζωή μας Γ΄ τάξης
Αρχική | Στερεό, υγρό ή αέριο; | Η θερμότητα στα στερεά υλικά | Πληροφορίες

# Μελέτη Περιβάλλοντος Γ΄ Τάξης

Ψηφιακό Υλικό για Εκπαιδευτικούς

Θεματική Ενότητα: Τα Υλικά στη Ζωή μας

Συνολικά διατίθενται από το Π.Σ.: 8 διδακτικές ώρες

## Στερεό, υγρό ή αέριο;

- εντοπίζουμε βασικές ιδιότητες στερεών, υγρών και αέριων σωμάτων,
- παρατηρούμε τις αλλαγές στο νερό, όταν το θερμαίνουμε και όταν το ψύχουμε,
- περιγράφουμε τον κύκλο του νερού στη φύση.

Προτεινόμενη διάρκεια: 4 διδακτικές ώρες

Γενικός στόχος: οι μαθητές/-τριες να ερευνήσουν υλικά και τις ιδιότητές τους.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

- διεξάγουν μια έρευνα για τα στερεά, υγρά και αέρια, ώστε να ταξινομήσουν τα υλικά με βάση την κατάστασή τους σε δεδομένες συνθήκες.
- εντοπίζουν βασικές ιδιότητες των στερεών, υγρών και αερίων υλικών.
- διεξάγουν μια έρευνα για την αλλαγή στις καταστάσεις του νερού (στερεό, υγρό, υδρατμό-αέριο) με τη θερμότητα.
- διαπιστώνουν την αλλαγή του υδρατμού σε υγρό νερό με ψύξη.
- συλλέγουν δεδομένα για τον κύκλο του νερού.
- περιγράφουν τον κύκλο του νερού στη φύση με βάση δεδομένα από την έρευνά τους ή από δεδομένα που τους δίνονται.
- ερμηνεύουν τις αλλαγές των καταστάσεων του νερού στον κύκλο του νερού στη φύση.
- διαπιστώνουν ως αιτία του κύκλου του νερού στη φύση τη θερμότητα του ήλιου.
- κατασκευάζουν ένα μοντέλο της βροχής.
- ερμηνεύουν με βάση το μοντέλο της βροχής πώς σχηματίζεται η βροχή.
- σχεδιάζουν μοντέλα για τον κύκλο του νερού στη φύση.

## Η θερμότητα στα στερεά υλικά

- βρίσκουμε σε ποια στερεά υλικά η θερμότητα διαδίδεται εύκολα ή δύσκολα,
- αναγνωρίζουμε ποια στερεά υλικά μπορούμε να χρησιμοποιούμε με ασφάλεια, όταν τα ζεσταίνουμε.

Προτεινόμενη διάρκεια: 4 διδακτικές ώρες

Γενικός στόχος: οι μαθητές/-τριες να ερευνήσουν αλλαγές στα υλικά και τις ιδιότητές τους.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

- διεξάγουν μια έρευνα με διαφορετικά στερεά υλικά σε ό,τι αφορά τη διάδοση της θερμότητας στα στερεά.
- πειραματίζονται με στερεά υλικά ώστε να ταξινομούν τα υλικά με βάση εάν η θερμότητα διαδίδεται με «ευκολία» ή όχι σε αυτά.
- εντοπίζουν τους κινδύνους για τη χρήση των στερεών υλικών, όταν διαδίδεται η θερμότητα σε αυτά.
- ταξινομούν υλικά της καθημερινής ζωής στο σπίτι τους με βάση την επικινδυνότητα ή όχι στη χρήση τους όταν τους παρέχεται θερμότητα.
- εντοπίζουν αντικείμενα της καθημερινής ζωής που κατασκευάζονται με τα κατάλληλα υλικά για να αποφεύγονται οι κίνδυνοι από τη χρήση τους.

Περιορισμός: Δε δίνονται ορισμοί και επιστημονικές ορολογίες στους/στις μαθητές/-τριες.